ddrg/super_eurlex huggingface dataset:
RÅDETS AFGØRELSE af 9. november 1998 vedtaget på grundlag af artikel J.3 i traktaten om Den Europæiske Union, om en særlig EU-aktion vedrørende minerydningsbistand (98/627/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og artikel J.11, stk. 2, og

ud fra følgende betragtninger:

Rådet vedtog den 1. oktober 1996 fælles aktion 96/588/FUSP (1) vedrørende personelminer; Rådet vedtog den 28. november 1997 en ny fælles aktion 97/817/FUSP (2) vedrørende personelminer med henblik på at ajourføre og videreudvikle Den Europæiske Unions initiativer i medfør af den første fælles aktion;

disse fælles aktioner giver Den Europæiske Union mulighed for at gennemføre særlige aktioner vedrørende minerydning, som kan tage form af uddannelse af minerydningseksperter og -instruktører;

en aktion i form af koordinering, overvågning og uddannelse af minerydningseksperter og -instruktører er især nødvendig i Kroatien og vil kunne udgøre et nyttigt supplement til den internationale indsats vedrørende minerydningsbistand -

VEDTAGET FØLGENDE AFGØRELSE:

Artikel 1

Den Europæiske Unions særlige aktion vedrørende minerydning består i koordinering, overvågning og uddannelse af minerydningseksperter og -instruktører i Kroatien.

Artikel 2

1. Der afholdes et beløb på indtil 435 000 ECU over De Europæiske Fællesskabers budget til dækning af de operationelle udgifter til at gennemføre afgørelsen.

2. De udgifter, der finansieres ved ovennævnte beløb, forvaltes under overholdelse af Fællesskabets procedurer og regler på budgetområdet.

Artikel 3

Den Vesteuropæiske Union (WEU) underrettes om denne afgørelse i overensstemmelse med Rådets konklusioner af 14. maj 1996 om fremsendelse af dokumenter fra Den Europæiske Union til WEU.

Artikel 4

Denne afgørelse træder i kraft på dagen for vedtagelsen.

Artikel 5

Denne afgørelse offentliggøres i EF-Tidende.

Udfærdiget i Bruxelles, den 9. november 1998.

På Rådets vegne

W. SCHÜSSEL

Formand

(1) EFT L 260 af 12. 10. 1996, s. 1.

(2) EFT L 338 af 9. 12. 1997, s. 1.
RÅDETS AFGØRELSE af 3. november 1998 om gennemførelse af fælles aktion 97/288/FUSP om Den Europæiske Unions bidrag til fremme af gennemsigtigheden i kontrollen med eksport af nukleart materiale med henblik på finansieringen af det andet NSG-seminar om kontrol med eksport af nukleart materiale (98/623/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11, og

ud fra følgende betragtninger:

Den 29. april 1997 vedtog Rådet fælles aktion 97/288/FUSP om Den Europæiske Unions bidrag til fremme af gennemsigtigheden i kontrollen med eksport af nukleart materiale (1);

som en del af de yderligere foranstaltninger fra Den Europæiske Unions side til støtte for målene i den fælles aktions artikel 1 og 3 bør der ydes et bidrag til finansieringen af andet NSG-seminar om kontrol med eksport af nukleart materiale -

TRUFFET FØLGENDE AFGØRELSE:

Artikel 1

1. Der afholdes et beløb på højst 75 000 ECU over De Europæiske Fællesskabers almindelige budget for 1998 med henblik på finansieringen af det andet NSG-seminar om kontrol med eksport af nukleart materiale, der efter planen skal afholdes den 8. og 9. april 1999 i New York.

2. De udgifter, der finansieres ved hjælp af det i stk. 1 fastsatte beløb, forvaltes i overensstemmelse med Fællesskabets budgetprocedurer og -regler.

Artikel 2

Denne afgørelse træder i kraft på dagen for vedtagelsen.

Den offentliggøres i EF-Tidende.

Udfærdiget i Bruxelles, den 3. november 1998.

På Rådets vegne

B. PRAMMER

Formand

(1) EFT L 120 af 12. 5. 1997, s. 1.
DEN EUROPÆISKE CENTRALBANKS AFGØRELSE

af 9. juni 1998

om vedtagelse af ansættelsesvilkårene for de ansatte i Den Europæiske Centralbank, ændret den 31. marts 1999

(ECB/1998/4)

(1999/330/EF)

STYRELSESRÅDET FOR DEN EUROPÆISKE CENTRALBANK HAR -

under henvisning til statutten for Det Europæiske System af Centralbanker og Den Europæiske Centralbank (i det følgende benævnt "statutten"), særlig artikel 36.1 og 47.2, femte led,

under henvisning til forslag fra Direktionen for Den Europæiske Centralbank (ECB),

under henvisning til medvirken af Det Generelle Råd for ECB,

under henvisning til udtalelse fra personaleudvalget for Det Europæiske Monetære Institut, og

ud fra følgende betragtninger:

(1) Statutten tildeler Styrelsesrådet for ECB opgaven på forslag af Direktionen at fastsætte ansættelsesvilkårene for ECB's ansatte;

(2) ansættelsesvilkårene bør indeholde de bestemmelser, der sammen med ansættelseskontrakterne regulerer ansættelsesforholdet mellem ECB og dens ansatte;

(3) ansættelsesvilkårene bør være sådan, at ECB sikres medarbejdere, der opfylder de højeste krav til selvstændighed, kvalifikationer, indsats og integritet og er udvalgt på et så bredt geografisk grundlag som muligt blandt statsborgere i Den Europæiske Unions medlemsstater. Vilkårene skal samtidig give de ansatte mulighed for at udføre deres pligter under betingelser, der sikrer den største effektivitet;

(4) ansættelsesvilkårene sigter mod at fremme ligebehandling, retssikkerhed, transparens og effektivitet;

(5) i overensstemmelse med ECB's politik om åbenhed skal ansættelsesvilkårene for ECB's ansatte gøres tilgængelige for alle interesserede parter -

TRUFFET FØLGENDE AFGØRELSE:

Artikel 1

Hermed vedtages ansættelsesvilkårene for ECB's ansatte.

Artikel 2

Eksemplarer af ansættelsesvilkårene for ECB's ansatte kan fås til information for alle interesserede parter ved henvendelse til ECB(1).

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Frankfurt am Main, den 31. marts 1999.

Willem F. DUISENBERG

Formand for ECB

(1) Den Europæiske Centralbank, Generaldirektoratet for Administration og Personale, Postfach 16 03 19, D-60066 Frankfurt am Main.
RÅDETS AFGØRELSE af 22. juni 1998 om forlængelse af aftalen mellem Det Europæiske Atomenergifællesskab, Japans regering, Den Russiske Føderations regering og Amerikas Forenede Staters regering om samarbejde om aktiviteterne i forbindelse med den tekniske projektering (TP) af den internationale termonukleare forsøgsreaktor (ITER) (98/704/Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 101, andet afsnit, og

under henvisning til Kommissionens udkast til afgørelse, og

ud fra følgende betragtninger:

Kommissionen har i overensstemmelse med Rådets direktiver af 8. april 1998 ført forhandlinger om forlængelse af aftalen mellem Det Europæiske Atomenergifællesskab, Japans regering, Den Russiske Føderations regering og Amerikas Forenede Staters regering om samarbejde om aktiviteterne i forbindelse med den tekniske projektering (TP) af den internationale termonukleare forsøgsreaktor (ITER) (»ITER-TP-aftalen«);

Forlængelsen af ITER-TP-aftalen bør godkendes -

TRUFFET FØLGENDE AFGØRELSE:

Eneste artikel

Herved godkendes Kommissionens forlængelse på Fællesskabets vegne af aftalen mellem Det Europæiske Atomenergifællesskab, Japans regering, Den Russiske Føderations regering og Amerikas Forenede Staters regering om samarbejde om aktiviteterne i forbindelse med den tekniske projektering af den internationale termonukleare forsøgsreaktor (ITER).

Den ændrede tekst, hvorved ITER-TP-aftalen forlænges, er sammen med overenskomsten om forlængelse af ITER-TP-aftalen knyttet til denne afgørelse som bilag.

Udfærdiget i Luxembourg, den 22. juni 1998.

På Rådets vegne

J. BATTLE

Formand
Berigtigelse til Kommissionens beslutning 1999/34/EF af 9. december 1998 om fremgangsmåderne i forbindelse med gennemførelse af Rådets direktiv 95/57/EF om indsamling af statistiske oplysninger vedrørende turisme (De Europæiske Fællesskabers Tidende L 9 af 15. januar 1999)

På anden side af omslaget, indholdsfortegnelsen, og på side 23, under titlen, læses nummeret »1999/34/EF« som »1999/35/EF«.
31999D0371R(01)

BERIGTIGELSE TIL : - 1999/371/EF: Afgørelse nr. 172 af 9. december 1998 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 101)



EF-Tidende nr. L 159 af 25/06/1999 s. 0067
31999D0366R(01)

Berigtigelse til Kommissionens afgørelse 1999/366/EF af 4. juni 1999 om afslutning af antidumpingproceduren vedrørende importen af ferrosilicium med oprindelse i Egypten og Polen (EFT L 142 af 5.6.1999)



EF-Tidende nr. L 144 af 09/06/1999 s. 0037 - 0037
31999D0302R(01)

Berigtigelse til Kommissionens beslutning 1999/302/EF af 30. april 1999 om ændring af beslutning 94/360/EF om mindre hyppig fysisk kontrol af sendinger af bestemte produkter, der skal indføres fra tredjelande i henhold til direktiv 90/675/EØF (De Europæiske Fællesskabers Tidende L 117 af 5. maj 1999)



EF-Tidende nr. L 118 af 06/05/1999 s. 0066 - 0066
31999D0253R(01)

Berigtigelse til Kommissionens beslutning 1999/253/EF af 12. april 1999 om beskyttelsesforanstaltninger over for visse fiskerivarer fra eller med oprindelse i Kenya og Tanzania (EFT L 98 af 13. 4. 1999)



EF-Tidende nr. L 099 af 14/04/1999 s. 0031 - 0031
Berigtigelse til offentliggørelsen af Rådets afgørelse 1999/190/FUSP af 9. marts 1999 vedtaget på grundlag af artikel J.4, stk. 2, i traktaten om Den Europæiske Union, om gennemførelse af den fælles aktion vedrørende et bidrag fra Den Europæiske Union til genoprettelse af en funktionsdygtig politistyrke i Albanien

(De Europæiske Fællesskabers Tidende L 63 af 12. marts 1999)

Ovennævnte rådsafgørelse ledsages af følgende erklæring fra den danske delegation, som blev fremsat i forbindelse med vedtagelsen af afgørelsen og optaget i Rådets protokol

"Erklæring fra den danske delegation

I overensstemmelse med del C i den afgørelse, der blev vedtaget på Det Europæiske Råds møde i Edinburgh den 11. og 12. december 1992, deltager Danmark ikke i udarbejdelsen og iværksættelsen af afgørelser og aktioner under Unionen, der har indvirkning på forsvarsområdet.

Den danske regering har besluttet, at Danmark ikke deltager i Rådets afgørelse om gennemførelse af den fælles aktion vedrørende et bidrag fra EU til genoprettelse af en funktionsdygtig politistyrke i Albanien.

I overensstemmelse med Edinburgh-afgørelsen vil Danmark ikke hindre, at der udvikles et snævrere samarbejde mellem medlemsstater på dette område. Følgelig hindrer ovennævnte holdning ikke, at Rådets afgørelse vedtages."
31999D0569R(01)

Berigtigelse til Kommissionens beslutning 1999/569/EF af 28. juli 1999 om grundparametrene for delsystemet "styringskontrol og signaler" til det transeuropæiske jernbanesystem for højhastighedstog (EFT L 216 af 14.8.1999)



EF-Tidende nr. L 236 af 07/09/1999 s. 0038 - 0038
31999D0354R(01)

Berigtigelse til Kommissionens beslutning 1999/354/EF af 20. maj 1999 om støtteberettigelsen af de udgifter, der er planlagt af visse medlemsstater for 1999 til gennemførelse af overvågnings_+ og kontrolordningerne under den fælles fiskeripolitik (EFT L 137 af 1.6.1999)



EF-Tidende nr. L 188 af 21/07/1999 s. 0055 - 0055
31999D0723R(01)

Berigtigelse til De Europæiske Fællesskabers Tidende L 286 af 9. november 1999



EF-Tidende nr. L 288 af 11/11/1999 s. 0027 - 0027
31999D0724R(01)

Berigtigelse til Kommissionens beslutning 1999/724/EF af 28. oktober 1999 om ændring af bilag II til Rådets direktiv 92/118/EØF om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel 1, i direktiv 89/662/EØF, og for så vidt angår patogener, i direktiv 90/425/EØF (EFT L 290 af 12.11.1999)



EF-Tidende nr. L 063 af 10/03/2000 s. 0042 - 0042
KOMMISSIONENS BESLUTNING af 21. december 1998 om ophævelse af beslutning 98/104/EF om beskyttelsesforanstaltninger mod klassisk svinepest i Tyskland (meddelt under nummer K(1998) 4322) (EØS-relevant tekst) (1999/38/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, og

ud fra følgende betragtninger:

Der er forekommet udbrud af klassisk svinepest i Tyskland;

Tyskland har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved akten vedrørende Østrigs, Finlands og Sveriges tiltrædelse;

på grund af sygdommens spredning var det nødvendigt at vedtage Kommissionens beslutning 98/104/EF om beskyttelsesforanstaltninger mod klassisk svinepest i Tyskland (4), ændret ved beslutning 98/413/EF (5);

beslutning 98/104/EF bør ophæves på grund af den gunstige udvikling i sygdommen;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 98/104/EF ophæves.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 21. december 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 29.

(2) EFT L 62 af 15. 3. 1993, s. 49.

(3) EFT L 47 af 21. 2. 1980, s. 11.

(4) EFT L 25 af 31. 1. 1998, s. 98.

(5) EFT L 188 af 2. 7. 1998, s. 44.
KOMMISSIONENS BESLUTNING af 18. december 1998 om udsættelse af det tidspunkt, der er fastsat i artikel 16, stk. 2, i direktiv 91/682/EØF for indførsel fra tredjelande af prydplanteformeringsmateriale og prydplanter (meddelt under nummer K(1998) 4254) (1999/9/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/682/EØF af 19. december 1991 om afsætning af prydplanteformeringsmateriale og prydplanter (1), senest ændret ved Kommissionens beslutning 97/108/EF (2), særlig artikel 16, stk. 2, og

ud fra følgende betragtninger:

Direktiv 91/682/EØF erstattes med virkning fra 1. juli 1999 af Rådets direktiv 98/56/EF (3);

datoen i nævnte direktivs artikel 16, stk. 2, blev ved Kommissionens beslutning 97/108/EF ændret til den 31. december 1998;

i henhold til artikel 16, stk. 1, i direktiv 91/682/EØF skal Kommissionen afgøre, om formeringsmateriale og prydplanter, der er produceret i et tredjeland og frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordninger, mærkning og lukning, på alle disse punkter kan ligestilles med formeringsmateriale og prydplanter, der er produceret i Fællesskabet og opfylder kravene og betingelserne i dette direktiv;

de oplysninger, der i øjeblikket foreligger om de gældende betingelser i tredjelande, er stadig ikke tilstrækkelige til, at Fællesskabet på nuværende tidspunkt kan træffe en sådan afgørelse for noget tredjeland;

visse medlemsstater har importeret formeringsmateriale og prydplanter, der er produceret i visse tredjelande; for ikke at ændre eksisterende handelsmønstre bør det i henhold til artikel 16, stk. 2, i nævnte direktiv være muligt for medlemsstaterne fortsat at anvende betingelser ved indførsel af formeringsmateriale og prydplanter fra tredjelande, som svarer til dem, der anvendes ved fremstilling og afsætning af produkter i Fællesskabet;

formeringsmateriale og prydplanter, som indføres af en medlemsstat i overensstemmelse med en beslutning, der er truffet af denne medlemsstat i medfør af første afsnit i artikel 16, stk. 2, i nævnte direktiv, bør ikke være underlagt afsætningsrestriktioner i andre medlemsstater med hensyn til de punkter, der er nævnt i artikel 16, stk. 1, i nævnte direktiv;

den dato, der er fastsat i artikel 16, stk. 2, i nævnte direktiv bør derfor ændres;

de i denne beslutning fastsatte foranstaltninger er i overensstemmelse med udtalelse fra Det Stående Udvalg for Prydplanteformeringsmateriale -

VEDTAGET FØLGENDE BESLUTNING:

Artikel 1

Den dato, der er omhandlet i artikel 16, stk. 2, første afsnit, i direktiv 91/682/EØF, ændres til den 30. juni 1999.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. december 1998.

På Kommissionens vegne

Franz FISCHLER

Medlem af Kommissionen

(1) EFT L 376 af 31. 12. 1991, s. 21.

(2) EFT L 39 af 8. 2. 1997, s. 20.

(3) EFT L 226 af 13. 8. 1998, s. 16.
KOMMISSIONENS BESLUTNING af 22. december 1998 om ottende ændring af beslutning 95/32/EF om godkendelse af det østrigske program for gennemførelse af artikel 138 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (meddelt under nummer K(1998) 4363) (Kun den tyske udgave er autentisk) (1999/19/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 138, og

ud fra følgende betragtninger:

Den 8. november 1994 gav Østrig i henhold til tiltrædelsesaktens artikel 143 Kommissionen meddelelse om det østrigske program for gennemførelse af støtteforanstaltninger under artikel 138 for en række produkter for perioden 1995-1999;

programmet, der blev ændret ved skrivelse af 16. december 1994, blev godkendt ved Kommissionens beslutning 95/32/EF (1); beslutningen blev ændret ved beslutning 95/209/EF (2), 95/416/EF (3), 96/38/EF (4), 96/140/EF (5), 97/24/EF (6), 97/354/EF (7) og 98/68/EF (8);

ved skrivelse af 1. december 1998 anmodede Østrig Kommissionen om tilladelse til yderligere at ændre nævnte program;

Østrig foreslår at gøre overgangsstøtten for fedesvin, søer og søer under ydelsesafprøvning mindre degressiv for årene 1998 og 1999; for de pågældende tre produktkategorier er disse satser i øjeblikket fastsat til 15 % og 0 %, beregnet på grundlag af de oprindelige værdier for 1995; Østrig foreslår at ændre satserne til 35 % for 1998 og til 30 % for 1999;

anmodningen anses for at være i overensstemmelse med tiltrædelsesaktens artikel 138, stk. 4, andet led, hvoraf det følger, at Kommissionens tilladelser i medfør af tiltrædelsestraktatens artikel 138 skal gives med forbehold af de tilpasninger, der måtte blive nødvendige som følge af udviklingen i prisniveauet i Fællesskabet -

VEDTAGET FØLGENDE BESLUTNING:

Artikel 1

De linjer i bilaget til beslutning 95/32/EF, der vedrører kategorierne »fedesvin«, »søer« og »søer under ydelsesafprøvning«, affattes som anført nedenfor:

>TABELPOSITION>

Artikel 2

Denne beslutning er rettet til Republikken Østrig.

Udfærdiget i Bruxelles, den 22. december 1998.

På Kommissionens vegne

Franz FISCHLER

Medlem af Kommissionen

(1) EFT L 43 af 25. 2. 1995, s. 53.

(2) EFT L 131 af 15. 6. 1995, s. 34.

(3) EFT L 242 af 11. 10. 1995, s. 21.

(4) EFT L 10 af 13. 1. 1996, s. 46.

(5) EFT L 32 af 10. 2. 1996, s. 33.

(6) EFT L 8 af 11. 1. 1997, s. 27.

(7) EFT L 151 af 10. 6. 1997, s. 43.

(8) EFT L 10 af 16. 1. 1998, s. 36.
KOMMISSIONENS BESLUTNING af 18. december 1998 om sammenlignende fællesskabsprøver på og -analyser af formerings- og plantemateriale af frugtplanter efter Rådets direktiv 92/34/EØF (meddelt under nummer K(1998) 4258) (1999/11/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion (1), senest ændret ved beslutning 97/110/EF (2), særlig artikel 20, stk. 2, og

ud fra følgende betragtninger:

Ifølge dette direktiv skal der i medlemsstaterne udføres sammenlignende prøver på eller, hvis det er relevant, analyser af prøver for at efterprøve, om formeringsmateriale og frugtplanter af de deri opførte slægter og arter opfylder direktivets krav og betingelser;

med henblik herpå er det, især i de tidlige stadier af direktivets gennemførelse, nødvendigt at sikre, at de prøver, der indgår i prøverne og analyserne, er tilstrækkeligt repræsentative for de forskellige produktionssteder i hele EF, i det mindste for visse udvalgte afgrøders vedkommende;

der bør derfor udføres sammenlignende fællesskabsprøver på og -analyser af formeringsmateriale og plantemateriale af Ribes spp. i 1998/2000;

alle medlemsstaterne bør deltage i de sammenlignende fællesskabsprøver og -analyser, for så vidt som formerings- og plantemateriale af Ribes spp. normalt opformeres eller afsættes på deres område, for at sikre, at de rette konklusioner kan drages heraf;

disse sammenlignende forsøg og analyser vil i første række blive anvendt til at samordne de tekniske metoder til undersøgelse af formerings- og plantemateriale af disse arter;

de i denne beslutning fastsatte foranstaltninger er i overensstemmelse med udtalelse fra Den Stående Komité for Formeringsmateriale og Planter af Frugtslægter og -arter -

VEDTAGET FØLGENDE BESLUTNING:

Artikel 1

1. Der udføres sammenlignende fællesskabsprøver på og -analyser af formerings- og plantemateriale af Ribes spp. i 1998/2000.

2. Alle medlemsstaterne deltager i de sammenlignende fællesskabsprøver og fællesskabsanalyser, for så vidt som der normalt opformeres eller afsættes formerings- og plantemateriale af Ribes spp. på deres område.

Artikel 2

Den nærmere ordning for udførelsen af de sammenlignende fællesskabsprøver og -analyser og bedømmelsen af resultaterne heraf tilrettelægges i Den Stående Komité for Formeringsmateriale og Planter af Frugtslægter og -arter.

Artikel 3

Denne beslutning er rettet til medlemsstaterne.

Udfærdiget i Bruxelles, den 18. december 1998.

På Kommissionens vegne

Franz FISCHLER

Medlem af Kommissionen

(1) EFT L 157 af 10. 6. 1992, s. 10.

(2) EFT L 39 af 8. 2. 1997, s. 22.
RÅDETS AFGØRELSE af 31. december 1998 om fastsættelse af Det Økonomiske og Finansielle Udvalgs vedtægter (1999/8/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 153,

under henvisning til udtalelse fra Kommissionen, og

ud fra følgende betragtninger:

I henhold til traktatens artikel 109 C, stk. 2, skal der oprettes et økonomisk og finansielt udvalg ved indledningen af tredje fase af Den Økonomiske og Monetære Union;

Rådet vedtog den 21. december 1998 afgørelsen om sammensætningen af Det Økonomiske og Finansielle Udvalg (1);

Det Europæiske Råd vedtog den 16. juni 1997 en resolution om indførelse af en valutakursmekanisme i tredje fase af Den Økonomiske og Monetære Union (2);

Det Europæiske Råd vedtog den 13. december 1997 en resolution om samordningen af den økonomiske politik i Den Økonomiske og Monetære Unions tredje fase og om traktatens artikel 109 og 109 B (3);

i disse resolutioner tillægges Det Økonomiske og Finansielle Udvalg en vis rolle;

Det Økonomiske og Finansielle Udvalgs vedtægter bør derfor fastsættes -

TRUFFET FØLGENDE AFGØRELSE:

Artikel 1

Det Økonomiske og Finansielle Udvalgs vedtægter fastsættes hermed.

Teksten til vedtægterne er knyttet som bilag til denne afgørelse.

Artikel 2

Denne afgørelse offentliggøres i De Europæiske Fællesskabers Tidende.

Den træder i kraft den 1. januar 1999.

Udfærdiget i Bruxelles, den 31. december 1998.

På Rådets vegne

R. EDLINGER

Formand

(1) EFT L 358 af 31. 12. 1998, s. 109.

(2) EFT C 236 af 2. 8. 1997, s. 5.

(3) EFT C 35 af 2. 2. 1998, s. 1.